Základná škola, Školská 389, Sačurov

**Celonárodná stratégia ochrany a podpory ľudských práv**

Začlenenie do ŠkVP

**ISCED 2**

Ochrana a podpora ľudských práv je univerzálnou výzvou a cieľom jednotlivcov, skupín, štátov, medzinárodných organizácií či mimovládnych organizácií. Základné práva a slobody sú v demokratických krajinách zakotvené v základných právnych predpisoch. Táto problematika je v rozsahu uvedenom v CSOPĽP integrálnou súčasťou základného vzdelávania. Je do neho začlenená plošne. To znamená, že každý absolvent daného stupňa vzdelávania musí byť s ňou v určenom rozsahu oboznámený.

Vo výchovno-vzdelávacom procese sa kladie dôraz nielen na aplikáciu ľudsko-právnych dokumentov, ale najmä na praktické uplatňovanie ľudských práv v škole a ich podporu.

Pre nižšie stredné vzdelávanie v našej škole sme vybrali tieto možnosti uplatnenia ochrany a podpory ľudských práv:

* začleniť ochranu a podporu ľudských práv do jednotlivých predmetov, uplatniť medzipredmetové vzťahy.

**1. Začlenenie** **ochrany a podpory ľudských práv do jednotlivých predmetov**

Na druhom stupni základnej školy by žiaci mali porozumieť ľudským právam prostredníctvom vlastného zážitku. V škole sa snažiť vytvoriť prostredie, v ktorom sa žiaci cítia bezpečne a podelia sa o svoje pocity a názory. Prostredie v ktorom sú rešpektované ich práva. Je možné využívať osobnú skúsenosť a nadväzovať na ňu.

**Ťažisko výchovy k ľudským právam je v týchto učebných predmetov – občianskej náuke, dejepise, etickej výchove, náboženská výchova.**

**Hlavné metódy a formy práce:**

* rozhovory, besedy, zážitkové vyučovanie
* práca na triednických hodinách
* práca s internetom
* nástenky a výstavky
* akcie organizované školou
* aktivity zamerané na rozvoj empatie, prosociálneho správania a asertívneho správania
* monitorovanie správania žiakov.

Predmety, do ktorých je možné ochranu ľudských práv priamo začleniť:

**Občianska náuka**

* tejto problematike sa priamo venujú tieto tematické celky: Ľudské práva a slobody, Sociálne vzťahy v spoločnosti, Občiansky život ako proces fungovania demokracie, Moja obec, región, vlasť, Európska únia, Vnútorný a vonkajší život jednotlivca.

**Etická výchova**

* výchovu k ľudským právam je možné aplikovať takmer v každom tematickom celku: Poznanie a pozitívne hodnotenie seba, Tvorivosť v medziľudských vzťahoch a iniciatíva, Verbálna a neverbálna komunikácia

**Matematika**

* štatistika pri spracovaní údajov z tlače, napr. vypočítať počet porušovaní ľudských práv na určitom území za určité časové obdobie.

**Náboženská výchova**

* ochrane ľudských práv a slobôd sa venujeme v  týchto tematických celkoch: Dôstojnosť človeka, Kto je človek, Ľudskosť, Kultúra človeka.

**Slovenský jazyk a literatúra**

* štúdium literatúry ako zdroj o ochrane a porušovaní ľudských práv, napr. „Denník Anny Frankovej“.

**Informatika**

* informácie okolo nás, – vytvorenie plagátu, prezentácie, Komunikácia prostredníctvom IKT - vyhľadávanie informácií, informačná spoločnosť – počítačová kriminalita, kyberšikana.

**Biológia**

* výchova k zdravému životnému štýlu, zodpovednosť za svoje zdravie a zdravie iných, mýty o nadradenosti rás.

**Geografia**

* v každom regióne sa môžeme zamerať na bohatstvo a chudobu, rozdiely medzi regiónmi, environmentálne problémy, rasizmus, urbanizmus, znečisťovanie životného prostredia
* vplyv hustoty obyvateľstva na hlad a biedu vo svete.

**Dejepis**

* tematické celky o dokumentoch s obsahom ľudských práv, napr. Milánsky edikt (313 – Rímska ríša), Nantský edikt (1598- Francúzsko), Habeas corpus amendment act (1679 – Anglicko), Magna Charta (1215, Anglicko), Deklarácia nezávislosti (1776, USA), Deklarácia práv človeka a občana (1789, Francúzsko), Vyhlásenie Charty ´77 (1977, ČSSR)
* tematické celky o vývoji povedomia o ľudských právach v dejinách, napr. vznik Organizácie Spojených národov, vznik odborového hnutia.
* tematické celky o živote významných historických postáv, napr: Anna Franková (Holandsko), Mahátmá Gándhí (India), Martin Luther King (USA), Nelson Mandela (JAR), Václav Havel (ČSSR).

**2. Mimovyučovacie a mimoškolské aktivity**

Žiakov zapájame aj do rôznych mimovyučovacích a mimoškolských aktivít s ľudsko-právnou problematikou.

**Týždeň ľudských práv – 8. – 12. december**

**Cieľ: -** pochopiť význam a dôležitosť ochrany ľudských práv

- vytvoriť vhodnú klímu v škole, v ktorej sa ľudské práva ctia.

**Termín:** december

**Spôsob realizácie** : výchovy venované ľudsko-právnej tematike, výtvarné práce, beseda, olympiáda ľudských práva, nástenka

**Žiacky parlament**

Členmi parlamentu sú zástupcovia  tried II. stupňa . Je  pomocným orgánom našej školy, vyjadruje záujmy žiakov v oblasti výchovy a vzdelávania. Spolupracuje s vedením školy, učiteľmi a žiakmi. Podieľa sa na organizovaní akcií školy, zastupuje záujmy žiakov, podieľa sa na riešení problémov v škole..

**Cesta k emocionálnej zrelosti**

Ide o preventívno- výchovný program.

**Cieľ:**

* pozitívne pôsobiť na emocionálne zložky osobnosti u žiakov
* ovplyvňovať a rozvíjať pozitívny vývin citových procesov a citového dospievania
* rozvíjať u žiakov sebareflexiu, sebapoznávanie a sebaúctu, vedieť prevziať zodpovednosť za svoje konanie, osobný život a sebavzdelávanie
* naučiť žiakov uplatňovať svoje práva, ale aj rešpektovať názory a potreby iných
* podporovať prevenciu sociálno-patologických javov v škole.

**Metódy a formy práce:**

* cvičenia
* modelové situácie
* diskusie
* hry

Triedy: piateho ročníka

Organizátor: predmetová komisia esteticko-výchovných predmetov

**Besedy a prednášky**

- organizujeme rôzne besedy a prednášky, na ktoré pozývame zaujímavé osobnosti aj takýmto spôsobom rozvíjame výchovu v duchu humanizmu a demokracie, napr. špeciálny pedagóg - kyberšikana, predstaviteľ miestnej samosprávy.

**Exkurzie**

- návštevy pamätných miest viažúcich sa k významným historickým udalostiam alebo osobnostiam, napr. Vojenské historické múzeum Svidník, Letecké múzeum Košice.

**Nástenky a relácie v školskom rozhlase k pamätným dňom a významným výročiam**

Deň Ústavy, Pamätný deň holokaustu, Svetový deň boja proti fašizmu, Deň boj za slobodu a demokraciu, Deň zápasu za ľudské práva a pod.

**Návštevy kultúrnych podujatí, výchovných koncertov, divadiel a filmových predstavení s problematikou ľudských práv.**

**Celoslovenská zbierka Deň narcisov .**

Učitelia vypracovali aj osobitný dokument s  názvom Plán výchovy k ľudským právam https://zssacurov.edupage.org/files/Plan\_vychovy\_k\_LP\_zs\_sacurov.pdf

Využívajú ho vyučujúci počas školského roka pri príprave rôznych aktivít.

Vypracovala: Mgr. Tatiana Hricová